ಅನೈತಿಕ ಮತ್ತು ಅಷ್ಟೇ ಏಕೆ ಕಾನೂನುಬಾಹಿರವೂ ಆಗಿರಬಹುದಾದ ಜಾಹೀರಾತು ವಿಧಾನಗಳ ಒಂದು ವರ್ಗವೂ ಅಸ್ತಿತ್ವದಲ್ಲಿದೆ. ಕಂಪ್ಯೂಟರ್‌ ವ್ಯವಸ್ಥೆಯ ಸಜ್ಜಿಕೆಗಳನ್ನು (ಅಂದರೆ ಒಂದು ಬ್ರೌಸರ್‌‌ನ ಮೂಲಪುಟದಂಥದನ್ನು) ಮಾರ್ಪಡಿಸುವ, ಪಾಪ್‌-ಅಪ್‌ಗಳನ್ನು ಉತ್ಪಾದಿಸುವ, ಮತ್ತು ಅಂಗೀಕೃತವಾಗಿರದ ವೆಬ್‌‌ಪುಟಗಳೊಳಗೆ ಜಾಹೀರಾತುಗಳನ್ನು ತೂರಿಸುವ ಬಾಹ್ಯ ಅನ್ವಯಿಕೆಗಳು ಇವುಗಳಲ್ಲಿ ಸೇರಿವೆ. ಇಂಥ ಅನ್ವಯಿಕೆಗಳಿಗೆ ಸಾಮಾನ್ಯವಾಗಿ‌ ಸ್ಪೈವೇರ್‌‌ ಅಥವಾ ಆಡ್‌‌ವೇರ್‌‌ ಎಂಬುದಾಗಿ ಹಣೆಪಟ್ಟಿ ಅಂಟಿಸಲಾಗುತ್ತದೆ. ಹವಾಮಾನವನ್ನು ಪ್ರದರ್ಶಿಸುವ ಅಥವಾ ಒಂದು ಶೋಧನಸಜ್ಜಿಕೆಯ ಪಟ್ಟಿಯನ್ನು ಒದಗಿಸುವಂಥ ಸರಳ ಸೇವೆಯೊಂದನ್ನು ನಿರ್ವಹಿಸುವ ಮೂಲಕ, ಅವರ ಪ್ರಶ್ನಾರ್ಹ ಕಾರ್ಯಚಟುವಟಿಕೆಗಳನ್ನು ಅವು ಮರೆಮಾಡಬಹುದು. ಮೋಸದ ಹೂಟಗಳಾಗಿ ಪರಿಣಾಮಕಾರಿಯಾಗಿ ವರ್ತಿಸುವ ಇವು, ಬಳಕೆದಾರರನ್ನು ಮೋಸಗೊಳಿಸಲೆಂದೇ ವಿನ್ಯಾಸಗೊಳಿಸಿದ ಕಾರ್ಯಸೂಚಿಗಳಾಗಿರುತ್ತವೆ. ಈ ಅನ್ವಯಿಕೆಗಳನ್ನು ತೆಗೆದುಹಾಕುವ ಅಥವಾ ಅಳವಡಿಕೆಯಿಂದ ಕಿತ್ತುಹಾಕುವ ಪ್ರಕ್ರಿಯೆಯು ಕಷ್ಟಕರವಾಗಿ ಪರಿಣಮಿಸುವ ರೀತಿಯಲ್ಲಿ ಇವನ್ನು ಸಾಮಾನ್ಯವಾಗಿ ವಿನ್ಯಾಸಗೊಳಿಸಲಾಗಿರುತ್ತದೆ. ಆನ್‌ಲೈನ್‌‌ ಬಳಕೆದಾರರ ನೋಟಕವರ್ಗವು ಹೆಚ್ಚುತ್ತಲೇ-ಇದ್ದು, ಅವರ ಪೈಕಿ ಅನೇಕರಿಗೆ ಕಂಪ್ಯೂಟರ್‌‌-ತಿಳಿವಳಿಕೆ ಇರುವುದಿಲ್ಲ; ಇದರಿಂದಾಗಿ ಇಂಥ ಕಾರ್ಯಸೂಚಿಗಳಿಂದ ತಮ್ಮನ್ನು ತಾವು ಸಂರಕ್ಷಿಸಿಕೊಳ್ಳುವ ಜ್ಞಾನ ಮತ್ತು ತಾಂತ್ರಿಕ ಸಾಮರ್ಥ್ಯದ ಕೊರತೆಯು ಆಗಾಗ ಇಂಥವರನ್ನು ಕಾಡುತ್ತದೆ.

ವರ್ತನೆಯ ಉದ್ದೇಶಿಸುವಿಕೆ
ಆದಾಯದ ಮಾದರಿಗಳು
ಸಾಂಪ್ರದಾಯಿಕ ಜಾಹೀರಾತಿಗೆ ಪ್ರತಿಯಾಗಿರುವ ಸ್ಪರ್ಧಾತ್ಮಕ ಪ್ರಯೋಜನ
ದೋಷಪೂರಿತ ತಂತ್ರಾಂಶ